ประจำเดือนหยุดวันที่9มกราคม จนตอนนี้วันที่8มีนาคม ประจำเดือนยังไม่มาค่ะ และมีเพศสัมพันธ์กับแฟนมาตลอดตั้งแต่ประจำเดือนขาด หลั่งในทุกครั้ง แต่ตรวจแล้วไม่เจอเมื่อเดือนที่เเล้ว จนถึงตอนนี้ยังไม่ได้ตรวจค้ะ มีโอกาสท้องไม่
สวัสดีค่ะ การที่ประจำเดือนมาช้ากว่า 35 วันจากรอบก่อนนั้น สาเหตุหลักๆในหญิงวัยเจริญพันธุ์ก็คือการตั้งครรภ์ ยิ่งถ้ามีเพศสัมพันธ์ไม่ได้ป้องกันมาตลอด ก็มีโอกาสตั้งครรภ์ได้ค่ะแนะนำการตรวจการตั้งครรภ์ด้วยชุดตรวจการตั้งครรภ์ทางปัสสาวะ ซึ่งให้ผลบวกได้ตั้งแต่ 10-14 วันหลังมีการปฏิสนธิ การตรวจเดือนที่แล้วดังกล่าวมา อาจจะเกิดจากการตรวจเร็วเกินไปก็ได้ แนะนำให้ซื้อมาตรวจยืนยันอีกครั้งหรือไปยืนยันที่รพ. ถ้าไม่ได้ตั้งครรภ์ แพทย์จะตรวจหาสาเหตุอื่นๆทางนรีเวชเช่นความผิดปกติของมดลูกหรือรังไข่ที่ทำให้ประจำเดือนไม่มาต่อไป